สวัสดีครับคุณ คือพอดีแฟนผมเธอกินยาคุมแบบ 28 เม็ด มาได้ประมาณ 4 เดือน(ตอนนี้กำลังกินแผงที่ 4 ) แล้วน่ะครับ แล้วทีนี้คือหลังจากรู้ว่าเธอกินมา 3-4 แผงแล้วหลังๆมานี้ก็คือไม่ใช้ถุงยางอนามัยร่วมด้วย เพราะทางเภสัชบอกว่าหากกินครบ 4 เดือนแล้วสามารถที่จะหลั่งในได้เลย แต่ผมก็ไม่กล้าที่จะหลั่งในลึกน่ะครับ ตอนนี้เลยยังหลั่งนอกอยู่ แฟนสาวผมก็กินยาครบตลอดครับ ไม่มีขาดตกบกพร่อง เลยอยากจะถามว่าตอนนี้ผมสามารถหลั่งในแบบไร้กังวลได้หรือยังครับ
สวัสดีค่ะยาคุมกำเนิดแบบแผงรายเดือนจัดเป็นการคุมกำเนิดที่มีประสิทธิภาพสูงมาก หากได้กินติดต่อกันทุกวันจนหมดแผงยา โดยการเริ่มยาควรเริ่มภายใน 5 วันแรกของการมีประจำเดือนเพื่อให้สามารถมีเพศสัมพันธ์ได้ทันที หากเริ่มช่วงเวลาอื่น อาจจะต้องกินติดต่อกันให้ครบ 7 วันก่อนค่อยมีเพศสัมพันธ์ไม่ป้องกันได้กรณีนี้ที่กินติดต่อกันมาตลอด และกินทุกวันนั้น น่าจะไม่มีการตกไข่ และแม้มีเพศสัมพันธ์แบบหลั่งใน ก็น่าจะไม่มีการตั้งครรภ์ได้ดังนั้นสามารถมีเพศสัมพันธ์หลั่งในได้ แต่สำคัญคือการกินยาทุกวันจนหมดแผง กินในเวลาใกล้เคียงกันทุกวัน สังเกตประจำเดือนในช่วงยาที่เป็นเม็ดฮอร์โมนครบ 21 เม็ดอีกครั้ง